NG Gemeente Swartruggens (Dolerend) | Kerkbode
NG Gemeente Swartruggens (Dolerend)
31 Oktober 2020 KerkbodeVakatures
Aantal kere gelees: 362
Sluitingsdatum: 8 Januarie 2021
Die gemeente is vakant vanaf 1 Desember 2020 en nooi gelegitimeerdes van die NG Kerk uit om 'n curriculum vitae aan die kerkraad beskikbaar te stel. Aansoeke kan per e-pos aan die kantoor gestuur word voor of op 8 Januarie 2021. Minstens drie verwysings word verlang. Die moontlikheid van 'n onderhoud is nie uitgesluit nie.
Ons is 'n plattelandse gemeente met 'n deursnee van ongeveer 120 km op sy langste as. Tans 401 belydende en 58 dooplidmate. Ons het ook 'n aftree-oord op die kerkterrein.
Bestaansdoel: Ons is God se mense wat Hom verheerlik en vir mekaar omgee en hulp en hoop in ons omgewing bring. Binne die ruimte van die Kerkorde Artikel 9 is ons erediens, pastorale-, sieke- en huisbesoek vir ons belangrik. Ons eredienste is meer tradisioneel gereformeerd, en tog ook hartlik en dinamies. 'n Leraar moet 'n passie hê vir die plattelandse bediening.
Swartruggens is 'n plattelandse dorp geleë op die N4, 60 km vanaf Rustenburg. Die hoof ekonomiese aktiwiteite wentel om bees-, wildboerdery, mynbou, leigroewe en besigheidsektore. Die dorp beskik oor die noodsaaklike infrastruktuur, kleuterskole en 'n skool wat leerders vanaf gr 1 – gr 12 akkommodeer. Hier is ook 'n tehuis vir bejaardes, 'n kliniek en dokters op die dorp.
Die gemeente beskik oor 'n ruim en gerieflike pastorie op die kerkterrein, wat bewoon moet word. Ons bied 'n traktement en reiskoste aan volgens meriete en sinodale riglyne.